د میدان وردګ ولایت سرې میاشتې رئیس د یاد ولایت شیخ آباد ثابت کلینیک څخه لیدنه وکړه!* نن دوشنبه د روان ۱۴۴۵ سپوږمیز کال د جمادی الثانی میاشتې ۱۹ مه نېټه، د افغانی سرې میاشتې ټولنې میدان وردګ ولایتی څانګې رئیس ښاغلی! مولوی عبدالقدوس "عمر" د یاد ولایت سرې میاشتې ټولنې اړوند شیخ آباد ثابت کلینیک له کارکوونکو او د دوی له کړنو (فعالیتونو) لیدنه وکړه، نوموړی د یاد کلینیک په کارکوونکو ټینګار وکړ، ترڅو خپلو دندې ته ژمن پاتې شی، د وخت او حاضرۍ پابند و اوسی او له مراجعینو سره په صمیمانه ډول چلند وکړی، ترڅنګ یې د دوی ستونزې او غوښتنې هم واورېدلې. ښاغلې "عمر" یادو ستونزو او غوښتنو ته د حل لارې لټولو ژمنه وکړ او زیاته یې کړه، چې هڅه به کوو ترڅو په خپلو فعالیتونو کې موجوده ستونزې له منځه یوسو.